ངས་ཆོས་སྐྱོང་རྡོ་རྗེ་ཤུགས་ལྡན་བསྟེན་པ་དེ་ཆབ་སྲིད་ཀྱི་དོན་དུ་ཕྱོགས་སྒྲིལ་བྱས་ནས་བསྟེན་གྱིན་མེད།རྡོ་རྗེ་ཤུགས་ལྡན་བསྟེན་གསོལ་ལ་བཀག་སྡོམ་ཡོད་ཟེར་དགོས་ཡིན་ནམ་མེད་ཟེར་དགོས་ཡིན་ནམ།གང་ལྟར་ཤུགས་ལྡན་གནད་དོན་དེ་༡༩༩༦ལོར་ཤུགས་ཆེན་པོ་བྱུང་ཡོད།ཡིན་ཡང་ངས་ཤུགས་ལྡན་བསྟེན་གསོལ་དེ་༡༩༨༣ལོར་བྱས་པ་ཡིན།དེར་ལོ་༡༣ཁྱད་པར་འདུག།༧སྐྱབས་རྗེ་ཟོང་རིན་པོ་ཆེ་ལྟ་བུའི་སྐྱེས་བུ་དམ་པ་ཞིག་གིས་དུས་ནམ་ཡང་༧གོང་ས་མཆོག་གི་སྐུ་ཚེ་ལ་གནོད་སྐྱེལ་བྱེད་མཁན་དང་འཇིགས་སྐུལ་བྱེད་མཁན་ཞིག་བསྟེན་མི་སྲིད་པ་རེད།༧སྐྱབས་རྗེ་ཟོང་རིན་པོ་ཆེ་ལྟ་བུ་བླ་ཆེན་མདོ་སྔགས་གཉིས་ལ་མཁས་པ།བོད་དུ་དགའ་ལྡན་ཤར་རྩེ་གྲྭ་ཚང་གི་མཁན་པོ།ཁོང་སྐུ་ཚེའི་མཐའ་བར་༧རྒྱལ་བ་རིན་པོ་ཆེའི་མཉམ་དུ་བཞུགས་མཁན།ཁོང་ནི་སོ་སོ་ག་དུས་དགོངས་པ་རྫོགས་ཀྱི་ཡོད་མེད།སྐུ་གདུང་བཞུ་འབུལ་ག་དུས་ཞུ་དགོས་མིན།མ་འོངས་པ་ན་ག་པར་འཁྲུངས་ཀྱི་ཡོད་པ་དེ་དག་ཚེས་གྲངས་དང་བཅས་པ་ལོ་ཐོ་རུ་བཀོད་གནང་མཁན་ཞིག་རེད།དེ་དག་ཆ་ཚང༧སྐྱབས་རྗེ་ཟོང་རིན་པོ་ཆེའི་རྣམ་ཐར་དུ་གསལ་པོ་བཀོད་ཡོད།ངས་མཐོང་མྱོང་།༧སྐྱབས་རྗེ་ཟོང་རིན་པོ་ཆེ་མཆོག་གིས་ལོ་༨༡བར་དུ་སྲུང་མ་དེ་ཚད་ལྡན་ཡིན་མིན་དངོས་འཛིན་གནང་མ་ཐུབ་པ་ཡིན་ནམ།སྐུ་ཉིད་ཀྱིས་གུང་ལོ་༥༠༦༠་བར་སྲུང་མ་རུ་བསྟེན་པའི་རྡོ་རྗེ་ཤུགས་ལྡན་དེ་ཚད་ལྡན་མ་ཡིན་པ་གང་འདྲ་མ་མཁྱེན་པ་ཡིན་ནམ།དེ་ནས་ཕྱི་ལོ་༡༩༩༦ལོར་རྡོ་རྗེ་ཤུགས་ལྡན་སྲུང་མ་ཚད་ལྡན་མ་ཡིན་པ་དང་༧སྐྱབས་རྗེ་ཟོང་རིན་པོ་ཆེ་མཆོག་དང་།༧སྐྱབས་རྗེ་ཁྲི་བྱང་རྡོ་རྗེ་འཆང་མཆོག་གཙོས་པའི་ང་ཚོའི་ཆོས་རྒྱུད་ཀྱི་བླ་མ་དམ་པ་རྣམས་ནོར་བ་རེད་ཟེར།དོན་དངོས་ཐོག་ནས་དེ་འདྲ་ཡིན་སྲིད་དམ།གལ་སྲིད་༧སྐྱབས་རྗེ་ཟོང་རིན་པོ་ཆེའི་རྡོ་རྗེ་ཤུགས་ལྡན་བསྟེན་གསོལ་གནང་བ་དེ་ནས་ནོར་བ་ཡིན་ན་སྐྱབས་སྡོམ་ཤོར་བ་དང་སྐུ་བསོད་ཉམས་དགོས།༧སྐྱབས་རྗེ་ཟོང་རིན་པོ་ཆེ་མཆོག་གིས་སྐུ་ཚེ་གང་པོར་རྡོ་རྗེ་ཤུགས་ལྡན་བསྟེན་གསོལ་གནང་པ་རེད།ཁོང་དགོངས་པ་མ་རྫོགས་གོང་ལ་རྡོ་རྗེ་ཤུགས་ལྡན་ལ་གསོལ་འདེབས་ཞུས་གནང་བ་རེད།ཁོང་གི་ཆོས་སྐྱོང་ལ།ཁྱེད་ཀྱིས་ངའི་མི་ཚེ་གང་པོར་གྲོགས་དང་འཕྲིན་ལས་རྒྱ་ཆེན་གནང་བྱུང་།ཁྱེད་ཀྱི་གྲོགས་དང་འཕྲིན་ལས་ལ་བརྟེན་ནས་དགོས་དོན་ཐམས་ཅད་གྲུབ་སོང་།ངས་ཁྱེད་ལ་འདི་ལས་ལྷག་པ་ཞུ་རྒྱུ་མེད།འདིར་ཁྱེད་རང་ལ་ཚོགས་ཞིག་འཕུལ་གྱིས་ཡིན་བཞེས་རོགས་གནང་།ཞེས་གསུང་ནས་དེ་ནས་བདུན་ཕྲག་གཉིས་ཀྱི་རྗེས་ཁོང་སྐུ་གཟུགས་དྲང་པོར་བཞུགས་ནས་མཉམ་པ་བཞག་བཞིན་པའི་ངང་དགོངས་པ་རྫོགས་པ་རེད།